POK ……. ফিরিয়ে দিতে হবে ভারতকে

ওয়েবডেস্ক: পাকিস্তান (Pakistan) আক্রমণ করলে ভারতের (India) প্রত্যাঘাত আরও তীব্র আকার নেবে বলে কড়া হুঁশিয়ারি দিলেন প্রধানমন্ত্রী নরেন্দ্র মোদি (Narendra Modi)। ভারতের পক্ষ থেকে স্পষ্টভাবে জানিয়ে দেওয়া হয়েছে, পাকিস্তান যদি যুদ্ধ বিরতির সব শর্ত মেনে চলে, ও গুলি চালানো বন্ধ রাখে, তাহলে ভারতও সংযম রাখবে। না হলে কড়া জবাব দেবে।

প্রধানমন্ত্রীর স্পষ্ট বক্তব্য, ভারতের আলোচনার দৃষ্টিভঙ্গি স্পষ্ট। আলোচনা হবে কেবল পাক অধিকৃত কাশ্মীর (POK) ভারতের কাছে ফিরিয়ে দেওয়া ও সন্ত্রাসীদের হস্তান্তরের বিষয়।

এক অস্থির পরিস্থিতিতে যুদ্ধ বিরতি নিয়ে আলোচনায় নিজেদের অবস্থান স্পষ্ট করল ভারত। রবিবার এক সরকারি সূত্রে পাওয়া খবর অনুযায়ী, প্রধানমন্ত্রী নরেন্দ্র মোদি ভারতের অবস্থান স্পষ্ট করে মার্কিন ভাইস প্রেসিডেন্ট জেডি ভ্যান্সকে (US Vice President J.D. Vance) জানিয়েছেন, পাকিস্তান যদি ভারত আক্রমণ করে, তাহলে ভারত আরও জোরালোভাবে তার প্রতিশোধ নেবে।

আরও পড়ুন: পাকিস্তানের যুদ্ধ বিরতি লঙ্ঘন, বিরাট মন্তব্য রাজনাথ সিংয়ের

প্রধানমন্ত্রী তাঁর কথোপকথনের মধ্যে দিয়ে ভারতের প্রতিরক্ষা খাতের শক্তি ও দেশের কৌশলগত মনোভাবকে বুঝিয়ে দিয়েছেন। প্রধানমন্ত্রী মোদির বক্তব্যের পরেই পাকিস্তানের সেনাপ্রধান আসিম মুনিরের সঙ্গে যোগাযোগ করা হয়। পাশাপাশি ভারতের বিদেশমন্ত্রী এস জয়শঙ্করের সঙ্গে মার্কিন বিদেশমন্ত্রী মার্সিও রুবিওর কথোপকথন হয়।

মার্কিন পক্ষ হতে এক বিবৃতিতে জানানো হয়েছে, এই আলোচনা উদ্দেশ্য যুদ্ধ পরিহারের পথ খোঁজা নয়। তবে ভারত তার অবস্থান স্পষ্ট করে দিয়েছে। ভারত জানিয়ে দিয়েছে, পাকিস্তান যুদ্ধবিরতির শর্ত মেনে চলে তাহলে ভারতও সংযম প্রদর্শন করবে। পাশাপাশি ভারত খুব স্পষ্ট করে জানিয়ে দিয়েছে, আলোচনা হবে পাক অধিকৃত কাশ্মীর নিয়ে, সেটি ভারতের কাছে ফিরিয়ে দেওয়া ও সন্ত্রাসীদের হস্তান্তরের বিষয়ে।

ভারতের এই বার্তার মাধ্যমে স্পষ্ট হয়েছে ভারত একটি শক্তিশালী দেশ রূপে নিজেদের গড়ে তুলেছে। ভারত শুধু যে প্রতিরক্ষা খাতে নিজেদের মজবুত করেছে তাই নয়, ভারত কূটনীতিক দিক দিয়েও শক্তিশালী ও আত্মবিশ্বাসী হয়ে উঠেছে। গোটা বিশ্ব আজ এক নতুন আত্মবিশ্বাসী ভারতকে দেখছে।

দেখুন ভিডিও-