পাক অধিকৃত কাশ্মীর নিয়ে বড় দাবি করলেন রাজনাথ সিং

ওয়েব ডেস্ক : পাক অধিকৃত কাশ্মীর (PoK) নিয়ে বড় দাবি করলেন কেন্দ্রীয় প্রতিরক্ষা মন্ত্রী রাজনাথ সিং (Rajnath Singh)। সোমবার মরক্কো সফরে বক্তব্য রাখার সময় তিনি বলেন, পাক অধিকৃত কাশ্মীরের অংশ করতে কোনও আগ্রাসনের দরকার নেই। বরং এক সময় নিজে থেকেই কাশ্মীর বলবে আমি ভারতের। প্রশ্ন উঠছে হঠাৎ এমন কেন বললেন রাজনাথ?

শুধু আজ নয়, পাঁচ বছর আগেও সেনা বাহিনীর এক অনুষ্ঠানে তিনি বলেছিলেন, পাক অধিকৃত অংশকে ভারতের অংশ করতে কোনও ধরণের হামলার প্রয়োজন নেই। একদিন সেখানকার মানুষই বলবে আমরা ভারতের অংশ। অন্যদিকে মরক্কো থেকে বক্তব্য রাখার সময় রাজনাথ (Rajnath Singh) আরও দাবি করেছেন, পিওকে-র বাসিন্দারা ইতিমধ্যে সেখানে স্বাধীনতার দাবি তুলেছেন।

আরও খবর : মহিলা সহকর্মীর সঙ্গে কুকর্ম! বরখাস্ত দিল্লির নামি কলেজের প্রিন্সিপাল

প্রসঙ্গত, দীর্ঘদিন ধরে পাক অধিকৃত কাশ্মীরের (PoK) বাসিন্দারা পাক সরকারের বিরুদ্ধে একাধিক অভিযোগ করে আসছেন। তাঁদের তরফে অভিযোগ করা হচ্ছে, জলের উৎস দখল করা হচ্ছে, নিত্য প্রয়োজনীয় জিনিসপত্র পাওয়া যাচ্ছে না। এমনকি সেখানকারর জিনিসপত্রের দামও অনেকটা বেশি। আর পাক সরকার ইচ্ছে মতো সেখানে কর চাপাচ্ছে বলে অবিযোগ তাঁদের। এমন পরিস্থিতিতে সেখানকার মানুষ অতিষ্ঠ হয়ে উঠেছেন। ফলে পাকিস্তানের কবল থেকে মুক্তি পেতে চায় তাঁরা। তা নিয়ে আন্দেলনও শুরু করেছেন তাঁরা। তা নিয়েই এবার ভারতের প্রতিরক্ষা মন্ত্রীর বার্তা বেশ গুরুত্বপূর্ণ বলে মনে করছে বিভিন্ন মহল।

তবে শুধু পিওকে নয়, পাকিস্তানে আবারও অপারেশন সিঁদুর শুরু হতে পারে বলে জানিয়েছেন তিনি। রাজনাথ (Rajnath Singh) বলেছেন, পাকিস্তান ভারতের সন্ত্রাসবাদ ছড়ানোর চেষ্টা করলে, ভারত অপারেশ সিঁদুর (Operation Sindoor) করতে দ্বিধা করবে না।